Nóg ’n verbrande lyk gekry | Netwerk24
Nóg ’n verbrande lyk gekry
Deur Johané Scott 29 November 2019 06:01
’n Erg gebrande lyk is Saterdag naby die Keerwederpad gevind.Foto:
Uitgebrande lyke word kort-kort in die Drakenstein-gebied aangetref. Wat die wreedaardige moordenaars gewis nie in ag neem nie, is die gevaar wat hulle skep vir inwoners in die omgewing wanneer hulle hul gruweldade met vlamme probeer versteek.
’n Lyk is Saterdag 23 November naby die Keerwederpad gevind nadat ’n brand by owerhede aangemeld is. Volgens bronne is die polisie 18:30 ontbied nadat die Drakenstein-plaaswag wat brand­bestryding gedoen het, op die lyk afgekom het. Die lyk was erg verbrand en het ’n oop wond bo die regteroog gehad. Kapt. Louise du Plessis, ’n woordvoerder van die Paarl-polisie, sê die man is vermoedelik geskiet en toe aan die brand gesteek. Geen vuurwapen is egter op die toneel gevind nie.
Die slagoffer het ’n blou denim en ’n rooi en wit baadjie aangehad, wat volgens getuies “aan sy liggaam vasgebrand het”.
Du Plessis sê die slagoffer se identiteit is onbekend. Enigiemand met inligting word versoek om die Paarl-polisie by 021 807 4000 te kontak. Du Plessis sê die polisie ondersoek die moord. • On Saturday 23 November a body was found near the Keerweder Road after a fire was reported to local authorities. Police were called at around 18:30. The body was badly burnt after it was set alight in an attempt to conceal the crime. The deceased had an open wound above his right eye, which is believed to be a gunshot wound.